Jair Bolsonaro

Jair Messias Bolsonaro (Glicério, 21 de març de 1955) es un òme politic brasilèr, elegit president de la Republica federativa de Brasil en 2018. Dintra en foncions lo 1èr de genièr de 2019.

Militar de profession, s'enaucèt al grad de capitani, puèi daissèt l’armada en rason de conflictes amb sa ierarquia.

Se lancèt en politica, e foguèt elegit en 1990 deputat federal a Rio de Janeiro, amb l’etiqueta del Partit democrata crestian. De longa reelegit dempuèi, jos las etiquetas del Partit progressista reformador e del Partit progressista, en tot cambiant de còps d'etiqueta en cors de legislatura.

Sas presas de posicion controversiadas, especialament al respècte de las femnas, dels omosexuals, dels Negres e dels pòbles indigènas, atal coma sa nostalgia per la dictatura militara de 1964-1985, li valon d'èstre classat a l'extrèma drecha de l'escaquièr politic brasilièr.

Candidat del Partit social-liberal (PSL) a l'eleccion presidenciala de 2018, foguèt victima pendant la campanha d'une temptativa d’assassinat de la part d’un militant d'extrèma esquèrra que lo nafrèt grevament. Foguèt elegit al segond torn fàcia a Fernando Haddad amb 55,1 % de las voses.

Categoria:President de Brasil
Categoria:Personalitat politica brasilièra